فلبيولوجيا، التاهوميوستازيت هيا واحد لحالة ديال الشدان دلعبار ديال لوسط الداخيلي(الداخل ديال الدات)، مديورة باش مايتبدلوش لپاراميترات ديالو سوا لفيزيكية بحال السخونية دلجيسم ولحجم ديال السايل الداخيلي ديالو، سوا الشيمياوية بحال ل pH، تاكونصونطريت ديال لملحة و السكار و يّونات خرين فالدم... هاد لپاراميترات كايتريݣلاو و كايتكونطرولاو بواحد ولا بزاف دريݣلاتورات. هادشي كامل كايخلي لكاين لحي يعيش و يقدر يتقالم معا دّوار(لمحيط) ديالو. التاهوميوستازيت كاينين عندها جوج ديال السيستيمات اللي كايريچليوها وكايخليو عبارها مشدود، و اللي هوما السيستيم لعصبي و السيستيم الأندوكريني(لهورمونات).